 Indhihiisa waxaa ka muuqda hamuun uu u qabo aqoon ka duwan tan uu mastarka ku heysto oo ah raacidda geela , waxa uu dareemayaa cidlo, waxbarasho laaan iyo isagoo ka fog bulsho uu la sheekeysto waxase u hiiliyay dhulka noloshu ka muuqato oo ay xooluhu marba geed laacayaan, hawada nadiifka ah , shimbiraha hareerihiisa ka ciyaya iyo koorta geela ayaa ah dhawaqa keli ah ee uu weheshado oo isagu u ah dhawaq dhaguhiisu ku raaxeestaan sida musiga, geedaha uu gebigoodba bar yaqaan mid walbana si gaar ah uga faaideysto ayaa ah aqoontiisa guud ee uu la leeyahay dabiicadda ku gadaaman, waxaa intaa u dheer, inta ay indhihiisu gaaraan oo aanay jirin cid ku heysata inuu siduu doono ugu dhex safro. 